钦定古今图书集成/理学汇编/文学典/第241卷 > 《跋方实孙乐府》前人
## 钦定古今图书集成/理学汇编/文学典/第241卷 > 《跋方实孙乐府》前人

“看似寻常最奇崛，成如容易却艰辛。”半山语也。乐府
妙处，要不出此二句。世人极力模拟，但见其寻常而
容易者，未见其奇崛而艰辛者。方君端仲年事富，笔
力健，取古人难题轶事，断成数十百篇，激昂蹈厉，流
出胸臆，亦可谓之快士矣。昔之名家，惟张籍、王建、李
贺。然唐人于籍云“业文三十春”，于建云“‘白头王建在’，
以齿宿而工也。贺母忧，贺呕出心肝”，以思苦而传也。
君他日益老。苍益刻苦，语出惊人，如半山所云。则此
编目以《别集》可矣。